stanford-oval/wikipedia huggingface dataset:
דייוויד בארלו
פעילותו כחוקר, קלינאי ומורה > הפרעת פאניקה והפרעת החרדה המפושטת

בשנים 1985 - 1988 בארלו ביסס את המושג הקליני "הפרעת פאניקה" - Panic disorder המתאפיינת בהתקפי חרדה בעוצמות שונות, לרוב דרמטיות, והגורמים לסבל רב ולפגיעה בתפקוד ומהווים סיבה שכיחה למדי לפניות לרופאים, לחדרי מיון של בתי חולים. הוא הבחין בין הפרעה זו ובין הפרעת חרדה מוכללת.
Generalized Anxiety Disorder המתאפיינת בעיקר בדאגנות מטרידה ומתמשכת עם סימפטומים גופניים פחות דרמטיים.
מאוכזב מהתוצאות בשטח של הטיפול ההתנהגותי לפי עקרון הדסנזיטיזציה המודרגת שיושם בפוביות, בארלו פיתח, בהשראת התאוריות הקיימות בתחום, שיטות תרפיה פסיכולוגית משלו (הוא בעצמו מעדיף את השם טיפול פסיכולוגי, כלומר המבוסס על מדע הפסיכולוגיה, על השם המעורפל יותר "טיפול נפשי" או "פסיכותרפיה") המשלבות כמה שיטות התנהגותיות וקוגניטיביות. הטיפול במקרה של חרדה חברתית כולל מפגשים קבוצתיים.
את עקרונות תוכניתו הטיפולית להפרעת הפאניקה פרסם למשל בשנת 1993יחד עם ג'רום צ'רני בפרק בספר Clinical handbook of Psychological Disorders - Step by Step .
בשנת 1989, יחד עם עמיתתו מישל קראסק, פיתח טכניקת טיפול להפרעת הפאניקה הקרויה טיפול לשליטה על הפאניקה,
PCT) Panic Control Therapy) המושתת על גרימת תסמינים גופניים, מקלים עד חזקים יותר, של התקף פאניקה בעזרת התנהגויות או מילים וחשיפה של המטופל לתסמינים אלה עד להיעלמותם. השיטה הועילה בהתקפי פאניקה אך לא לאגוראפוביה הנלווית.
את תוכנית הטיפול להפרעה החרדתית המוכללת ב-10 ססיות, כפי שהופיעה במהדורה השנייה מ-2006 של ספרו "השליטה על החרדה ועל הדאגה שלך: מדריך למטפל", (הכתובה עם מישל קראסקי וריצ'רד זינבארג) Mastery of your Anxiety and Worry: guide therapist
ביסס על 4 שיטות מעולם הטפול ההתנהגותי קוגניטיבי: רסטרוקטורציה קוגניטיבית (או הבניה קוגניטיבית מחדש), cognitive restructuring, הרפיית שרירים הדרגתית (progressive muscle relaxation), חשיפות לדאגות (worry exposures) ותרגילי חשיפה in vivo (exposure exercises in vivo).
בשנים 2008-2006 בארלו פיתח פרטיכל מאוחד לטיפול בהפרעות הפסיכולוגיות שעמד להיות מיושם במרכזים קליניים שונים, למשל באוניברסיטה של האנדים בבוגוטה.
פעילותו כחוקר, קלינאי ומורה > תרומתו לסיווג DSM של הפרעות החרדה

בארלו ניהל את כוח המשימה של הקווים המנחים להתערבות פסיכולוגית ובין השנים 1990-1994 היה חבר בכוח המשימה של הסיווג DSM של האיגוד הפסיכיאטרי האמריקאי במהדורתו הרביעית DSM IV, (אחד מ-3 הפסיכולוגים החברים בו). הוא ניהל בשותפות את קבוצת העבודה האחראית על רוויזיה של סיווג הפרעות חרדה.
פעילותו כחוקר, קלינאי ומורה > תאוריית שלושת סוגי הפגיעות

על סמך מחקריו בתחום ההפרעות בתפקוד המיני והפרעות החרדה
פיתח בארלו תאוריה לגבי גורמי הפגיעות או הנטייה להפרעות חרדה.
"תאוריית שלשת סוגי הפגיעות" "Triple Vulnerability Theory
המהווה בסיס למחקרים חדשים בתחום.(1988,2000,2002)
לפי בארלו, שלשת סוגי הפגיעות המשפיעים על התפיסה האישית של מצבים מעוררי חרדה או רגשות שליליים, הם:
א.הפגיעות הביולוגית הכללית או הגנטית ב.הפגיעות הפסיכולוגית הכללית הנובעת מחוויות התפתחותיות בילדות המוקדמת, ג. הפגיעות הפסיכולוגית הפרטנית.
א. הפגיעות הביולוגית מתבטאת בנטייה לתגובתיות יתר לאירועים שליליים באמצעות מנגנון של "אזעקת שוא" false alarm נוירו-ביולוגית (המבוסס על תגובת "תיאבק או ברח" הקיימת בבעלי החיים, במקרים של סטרס).
ב.הפגיעות הפסיכולוגית הכללית - נטייה להגיב בחרדה עם מחושים גופניים ועיוותים קוגניטיביים והתנייתם של אלה על ידי גירויים גופניים פנימיים המלווים את התגובה הביולוגית (איתותים אינטרוצפטיבים interoceptive cues) - אזעקה נלמדת learned alarm.
ג. הפגיעות הפסיכולוגית הפרטנית - נטייה לרכז את החרדה על איתותים פנימיים מסוימים, על רקע חשיפות לנסיבות או אירועי חיים מסוימים כמו ההערכה החברתית או חוויתן של גירויים חושיים מסוימים - למשל למידת מחשבות מסוג - "איזה מצב הוא מסוכן". יחד עם הפגיעות הכללית, אלו גורמים להתפתחות הפרעות ספציפיות - כמו חרדה חברתית, טורדנות כפייתית, הפרעת הפאניקה, פוביות ספציפיות, הפרעות פסיכוגניות בתפקוד המיני וכו'.
פרסים וכיבודים

2000 - פרס המדען המצטיין ליישומים פסיכולוגיים של האיגוד הפסיכולוגי האמריקאי
היה לחתן הראשון של הפרס להפצת המדע מטעם החברה למדע הפסיכולוגיה הקלינית שבמסגרת האיגוד הפסיכולוגי האמריקאי
הפרס לתרומה מדעית מיוחדת מטעם חברת הפסיכולוגיה הקלינית של א.פ.א. - 1989
פרס להישגים מיוחדים מטעם בית החולים הכללי של הצבא לשחרור האם של סין
אות הכבוד של המכון הלאומי לבריאות הנפש של ארצות הברית NIMH על מפעל חייו במחקר הקליני
הפרס ע"ש סטנלי הול - 1999
פרס צ'ארלס ברלינאיים מהמכון Institute of Living
דוקטור כבוד לספרות של בית הספר מסצ'וסטס לפסיכולוגיה מקצועית
פרס למפעל חיים של האיגוד האמריקאי לטיפולים התנהגותיים וקוגניטיביים, 2008
ספרים

בארלו פרסם מעל 500 מאמרים וכ50 ספרים וספרי לימוד בתחום ההפרעות הפסיכיאטריות (או הפסיכולוגיות, לפי הטרמינולוגיה המועדפת עליו)
והמתודולוגיה של המחקר הקליני הנוגע להן.
הם תורגמו למעל 20 שפות, לרבות רוסית, ערבית, סינית, הינדי,
ביניהם:
מודלים של ניסויים על מקרים בודדים - אסטרטגיות למחקר השינויים ההתנהגותיים, (עם מייקל הרסן), הוצאה לאור פרגאמון פרס, 1984, אלמספורד, ניו יורק.
Single Case Experimental Designs:Strategies for Studying Behavior changes, (with Michael Hersen)
Elmsford, NY : Pergamon Press, 1984
החרדה והפרעותיה: טבען וטיפולן של החרדה ושל הפאניקה, ההוצאה לאור גילפורד, ניו יורק, 1988.
Anxiety and its disorders :The nature and treatment of anxiety and panic. : Guilford Press.New York 1988
ספר לימוד קליני להפרעות פסיכולוגיות - מדריך לטיפול צעד - צעד, ההוצאה לאור גילפורד, ניו יורק, 1993
Clinical handbook of Psychological Disorders - Step by Step Treatment Manual Guilford Press, New York 1993
יעילות הפסיכותרפיה: מדע ומדיניות. בכתב בעת "קליניקל פסייקולוג'י", 3, (3), 236-240,
- The effectiveness of psychotherapy : Science and policy Clinical Psychology : Science and Practice, 3 (3), 236-240.
יסודות הפסיכופתולוגיה, (עם מרק וינסנט, תומסון לרנינג, 2005
Essential of Abnormal Psychology Thomson Learning 2005
פסיכופאתולוגיה - גישה רב ממדית, (עם וינסנט מארק) הוצאה לאור פסיפיק גרוב, וודסוורת, קליפורניה,2004
Abnormal Psychology - An integrative Approach with
Vincent D Mark
2004 Pacific Grove, CA : Wadsworth.
המדען - הקלינאי: מחקר ואחריות בעידן הטיפול המנוהל, מהדורה שנייה, אליו אנד בייקון (עם סטיב הייס ורוזמרי נלסון)
The Scientist- Practitioner : Research and Accountability in the Age of Managed Care, ed 2Allyn &Bacon (with Steve Hayes and Rosemary Nelson)
שליטה על החרדה ועל הפאניקה שלך, הוצאה לאור אוקספורד יוניברסיטי פרס (עם מישל קראסק)
Mastery of your Anxiety and Panic -. Oxford University Press (with Michelle Craske)
(בעריכתו ושל מרטין אנתוני)- ספר לימוד לתכנון ההערכה והטיפול בהפרעות הפסיכולוגיות בהוצאה לאור גילפורד מרס, ניו יורק, 2004
(Martin M. Antony, David H. Barlow (ed
Handbook of Assessment and Treatment Planning for Psychological Disorders,
NYC Guilford Press, 2004
ביבליוגרפיה

Ed Noel Sheehy, Anthony J.Chapman and Wendy Conroy (ed)* Biographical dictionary of psychology
Routledge, 1997, London, NYC
Mastery of your anxiety and worry: therapist guide
מאת Richard E. Zinbarg, Michelle Genevieve Craske, David H. Barlow מהדורה 2, Oxford University Press US, 2006
לקריאה נוספת

Martin M. Antony, Murray B. Stein-*
Oxford Handbook of Anxiety and Related Disorders
Oxford University Press US, 2008
Delia Podea, Rodica Feraru
Panic Disorder,MAIKO,Bucharest ,1998
הערות שוליים

↑  מאמר של בארלו על הנטייה לחרדה בכתב עת של חברת פסי-כי, 2003
↑  D.Podea, R.Feraru,- Panic disorder, p 178-179
| --- | --- |
בקרת זהויות :  NLI: 987007604052605171  PLWABN: 9811520193205606  BIBSYS: 90151513  BNE: XX936177  BnF: cb38846895v (data)  CANTIC: a12212210  CiNii: DA00984985  GND: 1072065193  ICCU: MILV015225  ISNI: 0000 0001 0857 5915  LCCN: n80079770  LNB: 000213068  NDL: 00462809  NKC: jo2002101403  NLG: 83286  NLK: KAC200604301  NSK: 000159801  NTA: 068734026  ORCID: 0000-0002-8749-2591  RERO: 02-A002969940  SUDOC: 033166757  Trove: 790140  VIAF: 54234082   WorldCat (עם VIAF): 54234082
קדם-דפוס

קדם-דפוס (באנגלית: Prepress) הוא תהליך בתעשיית הדפוס וההוצאה לאור המתרחש בין יצירה של פריסת הדפסה לבין ההדפסה הסופית. תהליך זה כולל ייצור של גלופת הדפסה, נושאת תמונה או תבנית, כמו גם את ההתאמה של תמונות וטקסטים או יצירת קובץ הדפסה באיכות גבוהה. לאחר כניסת המחשוב לתהליך הקדם-דפוס משלוח ההדפסה מהלקוח הוא בדרך כלל אלקטרוני בפורמט PDF.
שלבי הקדם-דפוס

השלבים הבאים נחשבו כל אחד כחלק מהקדם-דפוס בזמן זה או אחר:
סידור האותיות, מקצוע שהיה קיים ממהפכת הדפוס עד סוף שנות ה-70 של המאה ה-20 עם המצאת המדפסות.
העתקת עריכה (Copy editing), העבודה שעושה עורך כדי לשפר את העיצוב, הסגנון והדיוק של כתב היד.
שפת סימון, שפה מלאכותית המשתמשת בקבוצה של הערות לטקסט המגדירות את מבנה הטקסט ואופן הצגתו. שפות סימון נמצאו בשימוש במשך מאות שנים, ובשנים האחרונות שימשו גם בהגדרות הקלדה ממוחשבת.
הגהה
הוספת מפתח עניינים
מחשוב תהליכי הקדם-דפוס

במהלך שנות ה-80 וה-90 של המאה ה-20, טכניקות קדם-דפוס בעזרת מחשב החלו להחליף את התהליכים המסורתיים של חדר חשוך ושולחן אור, ובתחילת שנות ה-2000 המילה קדם-דפוס הפכה, במובנים מסוימים, לשם נרדף לקדם-דפוס דיגיטלי. מיד לפני כניסת המחשבים המרכזיים לתהליך, חלק גדול מהתעשייה השתמש במצלמות בפורמט גדול כדי ליצור עותקים מבוססי אמולסיה (סרט צילום) של טקסט ותמונות. ככל שטכנולוגיית טרום-דפוס דיגיטלית הפכה פחות מורכבת, יעילה ואמינה יותר, וככל שהידע והמיומנות הנדרשים לשימוש בחומרה החדשה ובעיקר בתוכנה הפכו נפוצים יותר בכוח העבודה, אוטומציה דיגיטלית הוכנסה לכמעט כל חלק בתהליך.
מספר חברות ישראליות היו חלוצות במחשוב תהליכי הקדם-דפוס, בהם חברת סאיטקס קורפוריישן שיצרה תחנות עבודה, תוכנה, סורקים ותוויינים לשוק הקדם-דפוס. וחברת קריאו שפיתחה פתרון הנקרא Computer to plate - ‏CTP - מהמחשב אל פלטת הדפוס (אנ'). הכנס של המידע להדפסה לפלטות דפוס ישירות מהמחשב, תוך ייתור השלב של הפילם. בשנת 2000 מיזגו קריאו וסאיטקס את הפעילות שלהם בתחום. שתי חברות ישראליות נוספות, חברת אלביט מערכות ראיה (EVS) ו-AVT, פיתחו מערכות בדיקה אופטיות לבדיקת איכות בתחום הדפוס.
בעשור הראשון של המאה ה-20 פותחו תוכנות קדם דפוס, אשר נועדו לאפשר כמה שיותר יעילות בתהליכי העבודה לפני הדפוס. כלים אלה הפכו בהמשך לנגישים באופן מקוון, ומאפשרים לעובדים שונים לעבוד על פרויקט אחד בו-זמנית, לרוב ממקומות שונים. פונקציונליות מרכזית בתוכנות אלו אפשרו אוטומטיים להפחתת שגיאות, חיזוק תקני איכות והאצת הייצור. חברה בולטת בתחום זה היא חברת Electronics for Imaging (EFI).
הערות שוליים

↑  יהודה קונפורטס, ‏הפרינט לא מת – והעתיד שלו ורוד מתמיד, באתר "אנשים ומחשבים", 5 ביוני 2016
↑  אורי גינוסר, תראה מה שצבע יכול לעשות, מעריב, 3 במרץ 1992
↑  עדי מנדלסון, ‏... ויכולה רק לקנא בקריאו, באתר גלובס, 1 באוגוסט 1999
↑  איי אונליין, קראו-סאיטקס חברת קדם הדפוס הדיגיטלי יוצאת לדרך עצמאית בעקבות השלמת המיזוג, באתר TheMarker‏, 5 באפריל 2000
↑  עומרי כהן, EVS תספק מערכות בדיקה אופטיות ליצרנית ציוד קדם-דפוס בחוזה OEM; פוטנציאל המכירות נאמד ב-3-4 מיליון דולר, באתר TheMarker‏, 20 בדצמבר 2004
↑  TheMarker digital, הזמנות במעל מיליון דולר ל-AVT בתערוכת הדפוס דרופה, באתר TheMarker‏, 8 ביוני 2004
אורה קורן, משחקי שליטה בבקרת הדפוס, באתר הארץ, 25 במרץ 2008
↑  סופי שולמן, קריאו נלחמת עם אפי על החברה הבת פרינטקפה, באתר TheMarker‏, 21 בפברואר 2003
| --- | --- |
בקרת זהויות :  GND: 4373453-4
זאוויה

ערך זה עוסק בעיירה בנפת סלפית. אם התכוונתם למשמעות אחרת, ראו .
| --- | --- |

 טריטוריה:  הרשות הפלסטינית הרשות הפלסטינית
 נפה:  סלפית
 שטח:  2.7 קמ"ר
 גובה:  500 מטרים
 אוכלוסייה:  ‏
  ‑ במועצה המקומית:  6,033 (2017)
 קואורדינטות:  32°05′45″N 35°02′24″E﻿ / ﻿32.095833333333°N 35.04°E﻿ / 32.095833333333; 35.04 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) זאוויה(למפת גוש דן רגילה) זאוויה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום זאוויה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום זאוויה  he tabBackground:;tabBorder:#aaa;defaultTab:0;
זאוויה (נקרא גם: א-זאוויה; בערבית: الزاويه) היא עיירה פלסטינית בנפת סלפית בצפון הגדה המערבית, הממוקמת 15 ק"מ מערבית לסלפית, ו-24 ק"מ דרומית-מזרחית לקלקיליה.  אוכלוסיית העיירה מורכבת מ -3 משפחות מרכזיות: "שוקר" (45%), "מוקדי" (30%) ו"רדאד" (20%). 5% הנותרים הם משפחות של פליטים פלסטיניים כמו "שמלאווי", "רבי", ו"יוסיף".
זאוויה מנוהלת על ידי מועצה מקומית שחבריה נבחרים כל ארבע שנים. העיירה קיבלה את הגדרתה העירונית הנוכחית בשנת 1996, על ידי הרשות הפלסטינית. ראש העיר הוא טאלב רדאד. בזאוויה קיימות שתי מרפאות, שני בתי ספר לבנים ושני בתי ספר לבנות. העיירה סגורה מארבעת צדדיה עם השלמת גדר ההפרדה במובלעת זאוויה.
היסטוריה

באמצע התקופה העות'מאנית, במאות ה-18 וה-19, השתייכה זאוויה לחבל הארץ שנקרא "ג'וֹרַת עַמְרַא" או "בילאד ג'מאעין," אזור החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העת'מאניים.
במפקד 1922 שנערך על ידי שלטונות המנדט הבריטי, בזאוויה הייתה אוכלוסייה של 396 נפש, 394 מוסלמים, ו -2 נוצרים אורתודוקסים. במפקד 1931 היו 513 תושבים מוסלמים אשר גרו ב-122 בתים.
בשנת 1945 האוכלוסייה הייתה 720, כולה מוסלמית, ושטח הקרקע הכולל היה 11,516 דונם, כשמתוכו הוקצו 964 דונמים למטעים ואדמות השקיה, 2,055 לגידולי דגנים, ואילו 41 דונם סווגו כשטח בנוי.
בעקבות מלחמת העצמאות בשנת 1948, ולאחר הסכמי שביתת-הנשק של 1949, עברה זאוויה משליטה בריטית לירדנית.
היסטוריה > לאחר 1967

בעקבות מלחמת ששת הימים, ב-1967, עבר הכפר משליטה ירדנית לישראלית.
בתחילת שנות השמונים הוכרזו מאות דונמים מאדמות בסביבת הכפר האדמות מדינה והוקמו  היישוב אלקנה ומחצבת נחל רבה. ובשנות ה-90 של המאה ה-20 הכריזה מדינת ישראל קרקעות נוספות בסביבת הכפר לצורך הקמת כביש 5. בסך הכל הופקעו 885 דונם מסביבת אדמות הכפר. בשנת 2000 חסמה מדינת ישראל בפני תושבי הכפר, במסגרת ההגבלות על התנועה בגדה, את הכניסה הצפונית לעיירה סלפית, כביש המסתעף מכביש 5 והמשמש גם ככביש הגישה המרכזי לאריאל, וכפתה על כפרי נפת סלפית נתיב נסיעה ממושך אל העיירה, העובר דרך צומת תפוח ודרך הכפרים יאסוף ואיסכאכא, עד לכניסה המזרחית לסלפית. נסיעה שארכה קודם לכן כחמש דקות ארכה במסלול זה כשעה.
לאחר הסכם אוסלו ב', השטח הבנוי של הכפר סווג כשטח B אך 70% מהקרקעות החקלאיות של הכפר סווגו כשטח C.
בזמן האינתיפדה השנייה בשנת 2003, החלה מדינת ישראל בהקמתה של גדר ההפרדה. ב-2004, עשרות תושבים נפצעו בעימותים עם כוחות צה"ל והמשטרה, בעת הפגנות נגד הקמת גדר ההפרדה באזור. א-זאוויה (יחד עם הכפרים דיר בלוט וראפאת) כותרה מכל צדדיה על ידי הגדר בתוך "מובלעת א-זאוויה", שהביאה להפרדת שליש מן האדמות השייכות לכפר, ניתק את היישובים א-זאוויה, דיר בלוט וראפאת מעיר המחוז והמרכז השלטוני שלהם, בעיירה סלפית, המהווה עורק חיים לאותם כפרים בתחום הבריאות, החינוך, התעסוקה וקבלת שירותים ממשלתיים. המובלעת מנותקת מכביש 5, ללא מתן פתרון תחבורה הולם. כן הביא תוואי הגדר לתפיסת עשרות דונמים של חלקות פרטיות ולעקירת מאות עצי זית, שמהווים מקור פרנסה למשפחות רבות בכפר. התושבים עתרו לבג"ץ נגד תוואי הגדר, ב-2006 נדחו העתירות על ידי בית המשפט העליון.
כלכלה

החקלאות היא התעסוקה הכלכלית העיקרית של העיירה, והיא כוללת זיתים, תאנים, שקדים, עדשים, וחיטה. יש למעלה מ-2,700 דונם של קרקעות המרכיבות את שטח השיפוט של זאוויה, מתוכם 900 דונם של שטח בנוי. הכבשים הם בעלי החיים העיקריים המגודלים בזאוויה. בנוסף יש תעשיות קטנות בעיירה, כגון תפירה, נגרות, ועבודות מתכת. בעיירה יש מעל 120 חנויות. האינתיפאדה השנייה צמצמה באופן דרמטי את ההכנסות מיצוא חקלאי לישראל ולירדן, והורידה את המחירים במחצית.
הערות שוליים

↑  רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 29-26.
↑   שרי בשי, ליהודים ולגרמנים מותר לחצוב, באתר הארץ, 21 במאי 2016
↑  Az Zawiya Town (Fact Sheet),   המכון למחקר יישומי - ירושלים (ARIJ)
↑  כמה עובדות על ההתנחלות אריאל - בצלם
↑  ארנון רגולר, צה"ל הרג בן 13 בשכם; עשרות נפצעו בהפגנה נגד הגדר בשומרון, באתר הארץ, 26 בפברואר 2004
↑  א-זאוויה: כ-800 פעילים נגד הגדר מנסים להפסיק את בנייתה, באתר וואלה
↑  בג"ץ 6027/04 ראש מועצת הכפד אלזאוויה נ' שר הביטחון,
| Flag of Senegalיישובי נפת סלפית |
| --- | --- | --- |
| ערים | סלפית |  |
| מועצות מקומיות | בידיה • בורוקין • דיר איסתיא |  |
| כפרים | דיר בלוט • פרח'ה • איסכאכא • כפר א-דיכ • חארס • ח'ירבת קיס • כיפל חארת' • מרדה • מסחה • קראוות בני חסאן • קירה • ראפאת • סרטא • יאסוף • זאוויה |  |
נפות הרשות הפלסטינית
| --- | --- |
בקרת זהויות :  NLI: 987007582164005171
פיטר קלאפי

| --- | --- |
אין תמונה חופשית
 לידה:  28 ביולי 1996 (בן 28) Portumna, אירלנד 
 פרופיל ב-IMDb
 
פיטר קלאפי (באנגלית: Peter Claffey; נולד ב-28 ביולי 1996) הוא שחקן טלוויזיה, קולנוע ושחקן רוגבי אירי לשעבר.
ביוגרפיה

קלאפי נולד בפורטומנה, במחוז גאלווי, הוא למד בקולג' גארבלי ושיחק ברוגבי עבור "Galwegians RFC".
רוגבי

קלאפי שיחק רוגבי עבור Ballinasloe RFC בליגה הבכירה. ב-2015. הוא שיחק בנבחרת הלאומית של אירלנד עד גיל 20 ושיחק באליפות שש האומות עד גיל 20 ב-2016. הוא חתם על חוזה מקצועי עם Connacht Rugby בשנת 2018. בשנת 2019, הוא חתם במכללת "Terenure".
משחק

קלאפי למד משחק באקדמיית "Bow Street" בדבלין. הוא ערך את הופעת הבכורה שלו בבמה המקצועית בשנת 2022 כשגילם את איגי במחזה "משרוקית בחושך" של טום מרפי בתיאטרון אבי בדבלין.
הקריירה שלו על המסך החלה בשנת 2022 עם הופעות בטלוויזיה בסדרות הארי ווילד ובקומדיה האפלה Bad Sisters. באותה שנה, הוא שיחק את קורמק בסדרת הקומדיה Wreck, עבורה צילם סדרה שנייה ב-2023.
קלאפי מופיע בעונה השלישית של הסדרה ויקינגים: ולהאלה ובסרטו של קיליאן מרפי Small Things Like These.
באפריל 2024, קלאפי לוהק לסדרת הספין אוף של "משחקי הכס", האביר משבע הממלכות לתפקיד הראשי של סר דאנקן הגבוה.
בשנת 2024, ניתן היה לראות אותו בעונה השנייה של Bad Sisters, בדמות ג'ו וולש, מושא האהבה לבקה (איב יוסון).
פילמוגרפיה

| שנה | כותרת | תפקיד | הערות |
| --- | --- | --- | --- |
| 2022 | הארי ווילד | בילי | פרק אחד |
| 2022 | Bad Sisters | קאלום | פרק: "תפוצץ גבר" |
| 2022–2024 | Wreck | קומאק קלי | 12 פרקים |
| 2024 | ויקינגים: ולהאלה | דנסטאן | 4 פרקים |
| 2025 | האביר משבע הממלכות | סר דאנקן הגבוה | תפקיד ראשי |
הערות שוליים

↑  "Former Connacht rugby player lands lead role in new Game of Thrones spinoff". Western People. 6 באפריל 2024. נבדק ב-7 באפריל 2024. {{cite web}}:  (עזרה)
↑  Cameron, Ian (6 באפריל 2024). "6'5 ex-rugby prospect set for leading role in new Game of Thrones spin-off". Rugby Pass. נבדק ב-7 באפריל 2024. {{cite web}}:  (עזרה)
↑  "Peter Claffey". Ultimate Rugby. נבדק ב-7 באפריל 2024. {{cite web}}:  (עזרה)
↑  Browne, Jonathan (6 באפריל 2024). "Former Ireland U20 Star Lands Lead Role In New 'Game Of Thrones' Show". Balls.ie. נבדק ב-7 באפריל 2024. {{cite web}}:  (עזרה)
↑  "Reigning champions Cork Con edge Munster derby and new boys run Terenure close as AIL kicks off in style". The42. 5 באוקטובר 2019. נבדק ב-6 באפריל 2024. {{cite news}}:  (עזרה)
↑  Dwyer, Ciara (23 בנובמבר 2022). "Introducing rugby player turned actor Peter Claffey: 'I learned a hell of a lot about discipline and hard work'". Independent.ie. נבדק ב-7 באפריל 2024. {{cite web}}:  (עזרה)
↑  Klein, Brennan (6 באפריל 2024). "Next Game Of Thrones Spinoff Finds Its 2 Lead Stars". Screen Rant. נבדק ב-7 באפריל 2024. {{cite web}}:  (עזרה)
↑  James, Alastair (19 במרץ 2024). "Wreck's Peter Claffey says series two is 'next level'". Attitide.co.uk. נבדק ב-6 באפריל 2024. {{cite web}}:  (עזרה)
↑  Hibberd, James (5 באפריל 2024). "HBO's 'Game of Thrones' Spinoff 'Hedge Knight' Casts Dunk and Egg Roles". Hollywood Reporter. נבדק ב-6 באפריל 2024. {{cite web}}:  (עזרה)
↑  Seitz, Loree (5 באפריל 2024). "'Game of Thrones' Prequel Casts Peter Claffey and Dexter Sol Ansell". The Wrap. נבדק ב-7 באפריל 2024. {{cite web}}:  (עזרה)
↑  Kain, Erik (5 באפריל 2024). "Here Are The Stars Of The Next 'Game Of Thrones' Spinoff 'A Knight Of The Seven Kingdoms: The Hedge Knight'". Forbes. נבדק ב-6 באפריל 2024. {{cite web}}:  (עזרה)
↑  White, Peter (5 באפריל 2024). "'Game Of Thrones' Spinoff 'A Knight Of The Seven Kingdoms' Casts Peter Claffey & Dexter Sol Ansell In Lead Roles". Deadline Hollywood. נבדק ב-7 באפריל 2024. {{cite web}}:  (עזרה)
↑  "Meet the 'Bad Sisters' Cast: Who Plays Who in the Apple TV+ Series". Marie Claire. 14 בנובמבר 2024. נבדק ב-14 בנובמבר 2024. {{cite web}}:  (עזרה)
אייפון 16

| --- | --- |
  

 מידע כללי
 סוג:  טלפון חכם
 מפתח:  אפל
 יצרן:  אפל 
 תאריך הכרזה:  9 בספטמבר 2024
 תאריך הפצה:  20 בספטמבר 2024
 סדרה:  אייפון
 הקודם בסדרה:  אייפון 15
 מידע טכני
 מערכת הפעלה:  IOS 18
 מידות
 רוחב:  71.6 מ"מ 
 גובה:  147.6 מ"מ 
 עובי:  7.8 מ"מ 
 משקל:  170 ג' 
 www.apple.com/iphone-16/
 
אייפון 16 ואייפון 16 פלוס הם סמארטפונים מבית אפל, הדור ה-18 בסדרת מכשירי האייפון. המכשירים נחשפו באירוע ההשקה ב-9 בספטמבר 2024, שהתקיים באפל פארק שבקופרטינו, קליפורניה.
החידוש העיקרי במכשיר הוא כפתור פיזי ייעודי לשליטה במצלמה, עם אפשרות לשלוט בתנאי הצילום באמצעות החלקה ולחיצה על הכפתור, וכן תמיכה בתכונות הבינה המלאכותית של אפל אינטליג'נס.
היסטוריה

התקינה המחייבת של האיחוד האירופי המחייבת סטנדרט של שקע טעינה מסוג USB-C, נכנסה לתוקף ב-2023. בהתאם, הדגם של האייפון 15 החליף את חיבור ה-Lightning הקודם בחיבור של USB-C.
עיצוב חיצוני > תצוגה

הדגמים 16 ו-16 פלוס נשארים עם גודלי מסך זהים לסדרה הקודמת, שהם 6.1 אינץ' ו-6.7 אינץ', בהתאמה. אם כי יחס הגובה-רוחב מעט גבוה יותר, והוא משתנה מ-16.5:9 (11:6) ל-16.6:9 (83:45).
עיצוב חיצוני > צבעים

המכשירים מגיעים בחמישה צבעים חדשים שונים, כולל: ורוד, שחור, כחול עמוק, ירוק ולבן.
חומרה > שבב

האייפון 16 מצויד בשבב חדש ומתקדם יותר – A18, שתוכנן במיוחד עבור מכשיר זה. השבב מותאם להפעלת מודלים גנרטיביים של בינה מלאכותית וכולל רכיב חומרה ייעודי עבור חישובי בינה מלאכותית, הנקרא על ידי החברה "מנוע עצבי" והוא מהיר פי שניים מקודמו.
חומרה > מצלמה

מצלמת המכשיר מגיעה עם 48 מגה-פיקסל, ומציעה רזולוציה גדולה פי 4 מזו של האייפון 14. בנוסף, המכשיר כולל גם מצלמה רחבה יותר המאפשרת לכידת אור רבה יותר במצבים של תאורה חלשה וכן פוקוס אוטומטי.
חומרה > סוללה

הזמן של מצב ההמתנה (Stand by) במכשיר ארוך יותר מאלו של קודמיו, בגלל שדרוג בקיבולת הסוללה לקיבולת של 3,355 מיליאמפר, ו-4,676 מיליאמפר בגרסת הפרו מקס.
מפרטים

פריסת המצלמות במכשיר היא אנכית, בדומה לאייפון 12, ובשונה מהפריסה האלכסונית של הדגמים האחרונים. למרות השימוש בחיבור USB Type-C, מהירות העברת נתונים היא בקצב נמוך יותר, הזהה לזה של USB 2.0, של עד 480Mb/s.
הערות שוליים

↑  Cross (6 בספטמבר 2023). "iPhone 16 rumors: Ultra models will shoot spatial photos and video for Vision Pro". Macworld. ארכיון מ-20 בספטמבר 2023. נבדק ב-12 בספטמבר 2023. {{cite web}}:  (עזרה)
↑  עומר כביר, עם יכולות בינה מלאכותית: אפל השיקה את האייפון 16, באתר כלכליסט, 9 בספטמבר 2024
↑  Clark, Mitchell (26 באוקטובר 2022). "Apple confirms the iPhone is getting USB-C". The Verge. ארכיון מ-12 בספטמבר 2023. נבדק ב-11 בספטמבר 2023. {{cite web}}:  (עזרה)
↑  "iPhone 16 Brightens Up With New Ultramarine, Teal and Pink Color Choices". CNET (באנגלית). ארכיון מ-10 בספטמבר 2024. נבדק ב-9 בספטמבר 2024. {{cite web}}:  (עזרה)
↑  Field, Hayden; Capoot, Ashley; Leswing, Kif; Haselton, Todd (9 בספטמבר 2024). "Here's everything Apple just announced: iPhone 16, iPhone 16 Pro, Apple Watch Series 10, AirPods 4 and more". CNBC (באנגלית). נבדק ב-9 בספטמבר 2024. {{cite web}}:  (עזרה)
↑  آوافون (2024-09-07). "Review of Apple's 2024 conference and 16th generation iPhones". فروشگاه آوافون (בפרסית). נבדק ב-2024-09-10.
↑  "iPhone 16 Price, Tech Specs & Reviews". Nixgle (באנגלית). נבדק ב-2024-09-10.
↑  Clover, Juli. "iPhone 16 USB-C Still Limited to USB 2, No Change for 16 Pro Either". MacRumors. ארכיון מ-10 בספטמבר 2024. נבדק ב-9 בספטמבר 2024. {{cite web}}:  (עזרה)
| 0 | 1 | 2 |
| --- | --- | --- |
| הקודם: אייפון 15 / אייפון 15 פלוס | אייפון  דור 18 | הבא: |
סרגיי פוקין

סרגיי אלכסנדרוביץ' פוקין (ברוסית: Сергей Александрович Фокин; נולד ב-26 ביולי 1961) הוא כדורגלן עבר סובייטי-רוסי ששיחק בעמדת המגן בצסק"א מוסקבה ובנבחרת ברית המועצות. היה בסגל הנבחרת האולימפית של ברית המועצות, אשר זכתה במדליות זהב באולימפיאדת סיאול.
ביוגרפיה > קריירת מועדונים

פוקין נולד בעיר אוליאנובסק, וזמן קצר לאחר לידתו עברה המשפחה לבישקק. הוא למד בבית ספר לכדורגל ובגיל 17 התחיל לשחק במועדון אלגא מליגת המשנה הסובייטית, ותפס במהרה מקום בהרכב הקבוע של הקבוצה. בשנת 1984 עבר פוקין לקבוצת צסק"א מוסקבה במדיה שיחק 8 שנים וזכה עמה באליפות ובגביע ברית המועצות.
בשנת 1992 עזב את רוסיה לגרמניה, שם חתם בקבוצת איינטרכט בראונשווייג מהבונדסליגה השנייה, בה שיחק עד שנת 2000, אז פרש ממשחק פעיל. לאחר פרישתו מכדורגל נשאר להתגורר עם משפחתו בגרמניה.
ביוגרפיה > נבחרת

בשנת 1987 זומן פוקין לנבחרת האולימפית של ברית המועצות. הוא הצטיין במשחקי מוקדמות אולימפיאדת סיאול, לכן נכלל בסגל הנבחרת לאולימפיאדה עצמה. בטורניר האולימפי שותף במשחק אחד בלבד - משחק רבע גמר נגד נבחרת אוסטרליה.
בשנת 1989 זומן לנבחרת הבוגרת. השתתף בשלושה משחקי ידידות (אחד מהם נגד נבחרת ישראל). הוא נכלל בסגל הנבחרת למונדיאל 1990, אך לא שותף באף אחד ממשחקי הנבחרת בטורניר.
תארים

מקום ראשון באולימפיאדת סיאול - 1988
אליפת ליגת העל הסובייטית - 1991
גביע ברית המועצות - 1991